b"\n_START_ARTICLE_\nSegona Sof\xc3\xadstica\n_START_PARAGRAPH_\nA la fi del segle I\xc2\xa0d.\xc2\xa0C., durant el segle II, III i IV fins ben entrat el segle V, va despuntar dins de l'anomenat Hel\xc2\xb7lenisme un renaixement de la Ret\xc3\xb2rica grega denominat Segona sof\xc3\xadstica per un dels seus membres, Fil\xc3\xb2strat, autor d'una Vida dels sofistes. Figuren entre els principals autors d'aquest corrent Nicetes d'Esmirna, considerat per Fil\xc3\xb2strat l'iniciador, el seu deixeble Escopeli\xc3\xa0, Marc Antoni Polem\xc3\xb3, Herodes \xc3\x80tic, Eli Aristides, Di\xc3\xb3 de Prusa, Favor\xc3\xad d'Arl\xc3\xa9s, Alcifr\xc3\xb3, Claudi Eli\xc3\xa0, el mateix Fil\xc3\xb2strat, Lluci\xc3\xa0 de Sam\xc3\xb2sata, Ateneu de N\xc3\xa0ucratis, Apol\xc2\xb7lodor, Fil\xc3\xb3 d'Alexandria, M\xc3\xa0xim de Tir, Libani, Himeri, Temisti, l'emperador Juli\xc3\xa0 l'Ap\xc3\xb2stata, Procopi de Gaza, Corici de Gaza i Enees de Gaza, i el que \xc3\xa9s sens dubte el m\xc3\xa9s important de tots ells, Plutarc de Queronea."